
O Volapükaflens Valöpo! 


Setul binon mul pötas gudik. In juls mödik, lofoy obes tidodemis 
valasotik ad komön dü soar, äsi dü del. Püks netik binons pöpediks ai, pato 
pro utans, kels vilons tävön lü foginán e spikón ko lödans us. I nünömastuds 
lütirons studanis ai mödikumis, bi anu núnóm binon jenöfot lifa obas. 


Mul at i binon pöt legudik ad dastudön Volapüki, ad dibükön noli obas 
püka. In tef at, komandob oles „Volapüki Jäfedik.” kel binon fövot tidodemas 
pro primölans. Tidodems somik tidons stababumädi püka, e vödastok binon 
nemuik ad küpälükön gramati. Medü „Volapük Jäfedik” kanoy stäänükön 
vödastoki püka. Tidodemi at kanoy tuvön in bevüresod. Pro utans, kels no 
dalabons nünömi, okopiedob oni ta suäm gidik. 


Bü yels bal e laf, flen Fransänik, hiel Robert Pontnau ävisitom obi, e 
kobo ädunobs registarami leäktronik stabü reideds tidodema : „Volapük 
Jafedik.” Sis tim et ekoräkob pökis mudik obas, e fino ekanob fidunón 
tonatanis tel, sevabo : „Dalilobsös Volapüki” kel ninädon yegädis nitedik 
degmäl, äsi „Spikobsös Volapüki,” kel ninädon telspikoti valemik, äsi 
kompenaspikoti, sevabo : spikoti, kö kanoy kompenön ko spikot it. Tonatan 
at i ninádon poedotis, fabis e lifajenädili hiela Filippus Krüger. Dul tonatana 
alik binon minuts za foldegs, e suäm a tonatan binon £5, $10 u €10. Medi 
tonatans at, kanoy dalilón 4 spikön Volapiiki; ma nol obik, no dabinons 
votiks. Sekü yufameds frutik at, kanobs lifükön Volapüki mödo lá obs. 


Plägobsös Volapüki i mudo, i penamo ad dalabén okkonfidi gretikum! 
Valikosi Gudikiin Oles ed Olikanes 


"os yesouo@ Kap 

GOLOBSÓS KANITÓLO! 
fa hiel John Redgwell 


Ereidob ko nited gretik yegedi fa hiel Sérgio Meira (yulul, 2007) 
dö difs bevü natapiiks e mekavapüks. In yeged at mániotom, das pö 
gramat Volapüka dabinons lefoms no saidiko peplänöls in lebuks elas 
Schleyer e de Jong. Sákom: ,Sétoy-li sagön : ágolof kanitólo, u ba 
ägolof ákanitólo ? Mobob tuvedoti sáke lópik : Tim partisipa tefon 
duni, keli notodon partisip leigodú dun várba cifik. Demü atos, ägo/of 
kanitölo sinifon : ágolof ed ákanitof leigúpo, ab ágolof äkanitölo 
sinifon : ákanitof, e poso ágolof. 


Klu, kin binon-li dif bevú partisip ko á-, e partisip ko e-? 
Mobob, das dif at jonon va dun fa partisip panotodöl ejenon lätüpo, ud 
ájenon bü dels/muls/yels. Ago/of äkanitölo kanon sinifön, samo: ün 
yel 2000 ákanitof in teatóp, ed iin yel 2005 ägolof ad vobön in zif 
votik. Taplado, ágolof ekanitólo sinifon : ákanitof, e suno poso 
ágolof. 


Ab kisi sinifon-li : ägo/of ikanitólo? Mobob, das geboy oni, 
ven dabinons partisips tel in set ot. if dun fa partisip balid panotodöl 
ájenon bü ut fa partisip telid panotodól, e duns bofik äjenons bú dun fa 
värb cifik panotodöl, geboy lefomi labü i- pó partisip balid, samo : 
ágolof ikanitölo ed edanüdölo = ákanitof, poso ädanüdof, e fino 
ágolof (pos minuts/dúps anik). Agolof ikanitólo ed ädanüdölo = 
ákanitof, poso ädanüdof, e (pos dels /muls/yels) ägolof. Küpedolös, 
das dif bevü partisip labü e-, e partisip labü ä- tefon leigodi tima 
partisipa ko tim värba cifik. 


Epenölo yegedi at, vilob sagön, das cedü ob, binos fasilikum ad 
sagón : äkanitof du ägolof Tefü püks bevünetik sötobs diseinön 
fasili. Fredobsös e golobsös kanitölo! 


DEUTSCHES REQUIEM (3) 
fa hiel Jorge Luís Borges 


Ya pesagos, das mens valik pamotons as platonans ud as 
aristotelans. Atos leigon steti, das no dabinon dóbat teorik, kel no 
binon timúl telspikota vú hiels Plato ed Aristoteles; da tumyels e 
lánods, nems, dialegs e logods votikons, ab no neflens laidúpik. | 
jenav pöpas registaron fovófi klánik. Hiel Arminius, ven äsäkapom in 
marád legionis hiela Varus, no ásevom, das ábinom búan Reigána 
Deutánik; hiel Luther: bibitradutan, no ámagálom, das zeil klánik oma 
ábinon ad jafön pöpi, kel laidio ódistukon bibi; hiel Christoph zur Linde, 
keli ádeidon glób Rusánik ún 1758, ápreparom ón mod semik vikodis 
yela 1914; hiel Hitler ákredom, das áfeitom pro lán bal, ab áfeitom pro 
valiks, igo pro uts, kelis atatakom ed áhetom. Lindifos, das el .ob” 
omik ánesevon osi; blud omik, vil omik ásevons. Vol ádeadikon dub 
yud e dub malád ut yuda, kel binon lekredi Yesusa; obs átidobs one 
mekádami e lekred gláva. Gláv at nu deidon obis, e kanobs 
paleigodón ko magivan, kel ádunom labúreni e poso pämütom ad tevón 
in on jú fin delas okik, u ko hiel David, kel códom nesevádikani e 
códetom omi deadio, e lelilom poso sávilupami: ol binol man et. Dinis 
módik ámutoy distukón ad fibumón leodi nulik; nu sevobs, das Deután 
ábinon bal dinas at. Egivobs módikumosi, ka lifi obsik, egivobs läbi 
lána lófik obas. Votans maleditonsös, votans drenonsós; obi 
fredükos, das givot obsik binon lejónik a nedöfik. 


Timäd nenmiserik anu färmükon oki su vol. Eduinobs oni, obs, 
kels ya binobs viktims onik. Veúti kinik labon-li jenófot, das Linglán 
binon fóg ed obs naklüm? Veütos baliko, das reigon mekádam, no 
plafs dünöfik kritik. If vikod e negid e lab no binons pro Deután, 
binonsöd pro nets votik. Dabinonöd sül, igo if plad obsik binon hdl. 


Lúlogob logodi obik in lok ad sevón, kim binob; ad sevón, vio 
obitob ünü düps anik, ven okolkómob fini. Mid obik ba dredon; ob, no. 


(Tradutod fa kadáman S. Meira) 
VÖDS SAPIK 


Kisi frutosóv-li mene, if gaenonóv voli lölik e lan ona sufonöv dämi? 

TÁV LU KUBEÁN (I) 
fa hiel Robert Pontnau 


Un mul mäzula, yela 2007, átávob lü Kubeán, kö ástebob dü 
dels teldeg. Kubeán binon nisul palófól fa tórans kodú klimat vamik 
e länäds jónik oka. Pük ona, Spanyänapük, palámon fasiliko fa 
pükans romenik. Pro ob, as pro médikans, dabinon nog nited bolitik; 
Kubeän binon bal lanas kobádimik lul lätik, e liloy cedis distófik tefü 
lif us. 





Kimodo lifoy-li su nisul at pasiolöl? Veratikos-li, das binon 
parad sogädimik? Veratikos-li, das binon diktorän sevärik? Ekö 
säks, kelis äbetikob dü flit degdüpik vü zifs Paris e La Habana, cifazif 
Kubeäna. 


Lutapof pro foginänans jinon Yuropik, kobü köls vielik e 
frediks, e kontrol no binon sevärikum, ka in läns votik. Te päkemi 
mutoy spetön lunüpikumo, ka in läns mödik votik. 


In Kubeän foginäns dalons lödön in lotidöp ud in lödöp 
privatik padálól. Lotidöps pro foginánans paproibons Kubeänanes. 
Rejim desiron, das ni säkäds, ni pöf klüladons. Alédob lá 
jisperantapükan nen dal. Suvo ädredof, bi monapönod obinon vemo 
geilik if otüvoy, das is lódob nen dal. Ab binos nitedikum 
Kubeánane ad getón monibláfodi de foginánan, e foginánane binos 
nitedikum ad lódón privatiko nen dál, bi frádos lás, ka lá lódóp 
privatik padälöl. Foginánans mödik kómons lü Kubeán te ad 
tákádón, ab i módikans kómons kodú nepuedam, i módikans, as ob, 
kómons ad visitón bali se láns kobádimik látik. Kosam ko 
Kubeánans no fasilon, bi lotidóps paproibons ones, e foginánanes 
paproibon löd ko vom, if no binons matans. 


Pó lúkóm ini cifazif, valikos logoton saidiko liegik; su veg de 
lutapof ini zif fasads fabriköpas binons fifiko pepánóls, logoy pato 
taxidis, toodis nulik se Yurop. Ne ásevob, das taxids at papelons me 
mon cánovik, ab äkonstatob, das suáms binons vesüda-Yuropiks. 
Zan zifa ‘LaHabana’ binon i fifiko pepänöl e sekü atos tórans 





médik okredons, das zif valik binon somik. Ven kómoy ini harat, kö 
olödob: el 'Vibora,' okonstatoy, das zif binádon me doms vónik, ti 
nepakälöls sis levolut, i das doms nemódik failons. 


Te su zánasúts dabinon dakosád módik. Toods módik binons 
bülevolutik, toods noliida-Meropik vónik, kels vobons as taxids 
neloniks. Toods nulikün binons se Rusán e lofüda-Yurop, bäldotü 
yels nemu degluls, pla taxids pro foginánans e bailatoods. 
Motorasaikuls lofiida-Yuropik binons nemódiks e labons báldoti i 
yelas deglul. No ásevob nog, das tood no paremon nen dál, if no 
pegeron. Veigs binons bal se cifasäkäds nisula. Nibuds binons 
vóniks e nemödiks, e távasuám tu jerik Kubeánanes, bi eglofon 
lemódiko enu. In cifazif poodkedoy dú minuts foldeg, dat stanoy in 
nibud lefulik. Ab nibuds binons nejeriks. 


Remanámád Kubeánanas binon lövik. Mesed zánodik 
suámon els ‘pesos’ Kubeánik kiltum almuliko. Ta els ‘pesos’ deg 
kanoy remón milgrami boda. Ekö suáms anik: 


Ta els 'pesos' kil remoy gramis lultum flukas, samo: 
benenas u rojatas; 

Ta els 'pesos' kil i remoy gramis lultum risata u bonas 
blágik; 

Ta els 'pesos' degtel remoy nanadi bal; 

Ta els 'pesos' teldeg remoy gramis lultum svinamita. 


Logoy, das lif binon vemo jerik pro Kubeánans. 


Löd frádon nemödo: teldeg jü kildeg elas 'pesos' in dom 
vónik, suviko failél. Neodoy ni hitómis, ni klotis vamik. Sol nidon ai, 
e vamot binon geilik: bevii 30°C e 40°C aldeliko. 


Sis yel 1962 Kubeánans dalabons poremabukili, kel dálon ones 
ad remén canis kósómik, pato fidotis, vemo nejeriko. No getoy ai 
canis valik, ab anu in cifazif valikos binon gebidik. Ab poremabukil 
no saidon ad lifén lunüpikumo ka vig bal almuliko. Poso mutoy 
remón in selidéps nomik, ké cans binons jerikums. Selidóps nomik 
dalabons canis nemódik. Canis médik mutoy remén in els 

‘shopping’ (pron Kubeänik: 'copin'), kels binons devidaselidöps, kö 
peloy me els 'pesos' cánovik. Pö cänidöps e pö banks els “pesos” 
Kubeänik pacánons ta els 'pesos' cánovik. EI ‘peso’ cánovik bal 
leigon elis ‘pesos’ Kubeánik teldeglul. Peloy in devidaselidéps me 
els ‘pesos’ cánovik, ab suáms binons legeiliks. Samo: béri, miligi, 
bubamiti, tvaletapapúri tuvoy te in devidaselidóps, kö suäms binons 
vesiida-Yuropiks. Sob binon sákád gretik, bi paremon te medú 
poremabukil; getoy balati telmuliko ta els ‘pesos’ Kubeánik tel. Ab 
atos no saidos, e mutoy remón sobi módikum pé el 'copin,' kö sob 
nejerikún frádon elis ‘pesos’ lafik, sevabo: delamesedi. Miligi 
getons te cils jü báldot lifayelas jöl, zuo pageton te in el ‘copin' ta els 
‘pesos' teldegtel. Ad getön liäti miliga mutoy vobön dü dels fol; 
zigarüls frädons elis ‘pesos’ tel medú poremabukil, ab getoy bokülis 
te lulis almuliko. Atos no saidos smókanes. Pänsionäbs, kels no 
smökons, dónuselons zigarülis okas su süts ta els ‘pesos’ jól a bokül. 
Mesed ye no saidon e mens binons vemo pófiks. Lifanivod binon ye 
geilikum, ka in Frikop blágik. Kubeánans módik labons róletani in 
foginán, pato in Tats-Pebalól, kel sedon ones moni, dat kanons 
remén pé els ‘copin.’ Nen röletans in foginän lif binon mögik, ab 
vemo fikulik. 


No dabinon nátim. Lódateads labons vólis mánsidik e 
Kubeánans spikons vemo laodiko. Niládans kómons e mogolons; no 
nókons ta yan, no toenons, yans binons suvo maifiks. No spikoy dó 
bolit, pla ko flens gudikún, bi binos tu riskädik. No daliloy 
radionastajonis foginánik. Daliloy radion Spanyänapükik se zif 
Miami, kö lifons Kubeánans módik pefugöl, te klániko e nelaodiko, bi 
binos tu riskádik; mens somik papónons balido me monapén, poso 
igo me vobaper u fanäböp. 


Ko Kubeänans nemödik äkanob spikön brefiko dö bolit. 
Poldanünans bundanons. Jelodakomitets Levoluta dabinons valöpo; 
nünons poldanefi klánik, semikna pónons ito. Kilna ákanob spikön 
dé bolit. Balna ko jibukeman, in cifabukem lana. Aplonof obe pöfi e 
nelibi. Äsagof, das mödikans binons ta rejim kobádimik, ab no 
dalons sagön osi. Äkömof se lofüd nisula, bi lif binon fikulikum us; 
selidóps nomik no dalabons kvisinaleúli, e meseds binons nog 
lövikums, ka in cifazif. (Fövot ofovon’ 

LIFAJENAD HIELA ARIE DE JONG (DIL KILID) 
(fa om it) 


Ven igekömobs Un setul yela : 1905 de Yurop ini Lofüda-Lindän, 
päpladob ini ,,Pelantoenan” kö malädanöps gretik lepradanas ädabinons. 
Pos yels tel avegobs usao lü „Djokjakarta” ed Un prim yela : 1911 de 
zif at lú ,Magelang.” Pos steb so lunüpik in vütroplän, äjuitobs klimati 
so vemo koldilikumi, Ätävobs in läns mödik Yuropa ad seivón 
mögiküno módiko pöpis e küpädotis topádas in taledadil obsik. 


Sekü büad guveralik dätü 1911, tobul 13, päcälob mayor-sanan, 
e pälovepladob lü „Banjermasin” in Borneän. 


Ven äbinobs us no nog dü yels tel ägetob nuni, das mot obik, kel 
vüo ilomädükof oki ini „Den Haag,” äbinof nesanoviko maládik. Ad 
kanön nog logön ofi äbegob ed ägetob livodi ad golön lü Nedän. Tü d. 
8-id mayula, yela : 1913 ädetävobs de Yafeän, ed äboidobs obis sui 
stemanaf Fransänik : „Amazone.” Ab liedo no plu elogobs ofi. Ven 
ilUkómobs ini „Suez,” ägetob telegrafoti ko nun, das mot obik ideadof. 
Posä istebobs dü tim anik in Nedän, elotedobs i nog dü vigs anik in 
„Paris” ed in „London,” e ven ägetävobs ün prim yela : 1914 dönu lu 
Lofüda-Lindän, eropobs tävi obsik ad lifädön i nog vigis tel in Lägüptän. 


Dönu ikömölo ini Lindän, estebobs in „Soerabaja,” „Malang” e 
„Batavia.” 


Un 1914, febul 21, päcälob vikonulan-sanan. 


Un 1916 jimatan obik ävedof nesanoviko malädik. Ni kötet ni 
lekäls votik ekanons savön ofi, ed edeadof in „Batavia” tü d. 28-id 
yanula, yela : 1919. Ün yel ot pepänsionob. 


Äblibob nog dü yel bal in „Batavia” ed ädetävob usao tü d. 3-id 
mayula, yela: 1920. Edunob tävi lu Yurop vegü „Singapore,” „Hong 
Kong”, „Yokohama”, da Lamerikän e Kanadän ed älükömob tü 1920, 
gustul 15, ini Nedän. Somo elogob dinis jönik mödik vola. 


